cyanic-selkie/wikianc huggingface dataset:
Kanapee
E Kanapee oder Kautsch ass e confortabele Sëtzmiwwel mat méi wéi enger Plaz an huet gemenkerhand e Réck an Aarmstäipen. D'Kanapeeë sinn dacks am Sällchen. Si kënne mat verschiddenen Textiller oder mat Lieder iwwerzu sinn.
Kierch Lëtzebuerg-Rollengergronn
De Patréiner vun der Kierch ass den hellegen Antonius, deem säi Fest den 13. Juni gefeiert gëtt.
Succès Fox
Soss
2014 waren eng 1800 Leit de Film an de Kino kucken.
Antoine Grimée
Hien huet bis 2016 op der École de Recherche Graphique zu Bréissel studéiert an zeechent zanterhier Plakater an Illustratioune fir Zeitungen, Zäitschrëften, asw.
Ulisse contro Ercole
Ulisse contro Ercole ass en italieenesche Film vum Mario Caiano aus dem Joer 1962.
Grand Prix (Film 1966)
Ëm wat geet et am Film?
De Film presentéiert eng Formel 1 Grand Prix Saison a romancéierter Form. D'Haaptpersonnagë vum Film sinn en US-amerikanesche Pilot (James Garner) a säi grousse Géigner de Fransous Jean-Pierre Sarti (Yves Montand). De Film spillt haaptsächlech op de Rennstrecke vu Monaco, Charade, Spa-Francorchamps, Zandvoort, Brands Hatch a Monza.
Gare Viville
D'Gare huet zwéi Quaien déi duerch eng Unterführung fir Foussgänger accessibel sinn. Den Accès ass iwwer Rampen, soudatt och Persoune mat engem Rullstull kee Problem hu fir op de Quai ze kommen.
Pierre Nimax Jr.
De Pierre Nimax ass de Jong vum Pierre Nimax Sr.
Ella Fitzgerald
D'Ella Jane Fitzgerald , gebuer de 25. Abrëll 1917 zu Newport News Virginia, a gestuerwen de 15. Juni 1996 zu Beverly Hills, Kalifornien, war eng US-amerikanesch Jazz-Sängerin. Hir Stëmm goung iwwer 3 Oktaven, an si gouf dacks "First Lady of Song" oder "Queen of Jazz" genannt. Hir Stëmm hat en helle Klank, si hat eng perfekt Diktioun an Intonatioun, a konnt besonneg beim Scat Gesang, bal wéi eng Trompett improviséieren.
TRAPPIST-1
Wéinst der relativ noer Distanz gesinn d'Fuerscher gutt Chancen, déi nei Exoplanéite grëndlech z'erfuerschen. Déi dräi Exoplanéite goufe mat der Transitmethod am Hierscht a Wanter 2015 entdeckt. Wärend 62 Observatiounsnuechte gouf e reegelméissegt Flackere vum TRAPPIST-1 am Teleskop gesinn. Dat Flackere koum vun den dräi Exoplanéiten, déi virum Stär laanscht gezu sinn. Wärend zwéi vun de Planéite knapps bannent der Grenz mat der habitabeler Zon vum TRAPPIST-1 kreesen, beweegt sech den drëtten bannenzeg oder knapps ze wäit baussen hanner deem Beräich, wou et flëssegt Waasser ka ginn.
Schankweiler
Schankweiler ass eng Uertsgemeng vun der Verbandsgemeng Südeifel am Äifelkrees Béibreg-Prüm, am Däitsch-Lëtzebuerger Naturpark a Rheinland-Pfalz. Se läit um Nordhank vum Ferschweiler Plateaus bis erof an d'Flossbett vun der Enz.
Hydra-Centaurus-Superkoup
A Richtung vum Centaurus-Superkoup, awer mat enger Distanz vu ronn 650 Mio. Lj. nach däitlech hanner dësem, läit de Shapley-Superkoup, deen zu de gréisste an dichteste bekannte Superkéip am Ëmkrees vun 1 Mrd. Lj. gehéiert.
NGC 1141
Den NGC 1141 (NGC 1143) ass eng lënsefërmeg Galaxis am Stärebild Cetus, déi am New General Catalogue verzeechent ass. D'Galaxis gouf am Joer 1864 vum däitschen Astronom Albert Marth mat engem Spigelteleskop mat engem Spigel vun 122 cm Duerchmiesser entdeckt an onofhängeg dovun nees am Joer 1876 vum franséischen Astronom Edouard Stephan mat engem 80 cm Teleskop. Bei der Opstellung vum NGC gouf net erkannt, datt béid Observatiounen déi selwecht Galaxis betreffen. Dofir ass déi éischt Observatioun ënner der Nummer 1141 verzeechent an déi spéider ënner der Nummer 1143.
Gernika
De Pablo Picasso huet dës Zerstéierung an engem berümten Tableau interpretéiert.
Zu Gernika ass haut e Friddensmusée.
Michel Hormann
Eng Strooss
D'Stad Iechternach huet dem Hormann eng Strooss dediéiert: "rue Michel Hormann".
Jean Hoss
Hien huet op der Université libre de Bruxelles an um Centre Universitaire de Luxembourg enseignéiert.
Panthéon
D'Gebai gouf als Kierch vun der mächteger Abtei Sainte-Geneviève geplangt, an am Opdrag vum Kinnek Louis XV. an de Joren 1764 bis 1790 vum Architekt Jacques-Germain Soufflot (1713–1780) a senge Schüler gebaut, mat als Grondrëss d'Form vun engem griichesche Kräiz a mat enger Kuppel wéi déi vum Pantheon zu Roum (no deem de Panthéon och benannt ass). Kuerz nodeems d'Kierch fäerdeg war gouf, hunn d'franséische Revolutionairen eng sekularer Gedenkplaz draus gemaach. Ënner dem Gebai ass dowéinst keng Krypta am eigentleche Sënn, mee eng Abberzuel vu Gäng mat enger sëllege Capellen, an deene bestëmmt historesch Perséinlechkeete gewierdegt ginn.
Geschicht
De Panthéon huet awer och dem Physiker Léon Foucault gehollef, de 26. Mäerz 1851 mat deem no him benannte Pendel den empiresche Nowäis vun der Äerdrotatioun z'erbréngen.
Griewer vu bedeitende Perséinlechkeeten (alphabetesch)
De Revolutiounsféierer Mirabeau gouf de 4. Abrëll 1791 als éischten an der Gloireshal vun der franséischer Republik bäigesat, mä nodeems datt bekannt gouf datt e Verbindungen zum Kinnekshaus hat, gouf e 1794 nees erausgeholl. Den 11. Juli 1791 sinn dem Voltaire seng Schanken an de Panthéon komm, déi och nach bis haut do leien. Véierte war de Jakobiner Jean-Paul Marat, mä e puer Méint drop ass och hee posthum an Ongnod gefall an nees erausgeholl ginn.
Flamierge
Geschicht
Ënner den franséische Regime gouf Flamierge eng Gemeng am Bëscherdepartement zu där nach d'Uertschaft Tronle gehéiert huet.
1823 goufen d'Gemenge Givroulle, Givry a Roumont-sur-Ourthe derbäigeprafft.
Laange Marsch 2
Laange Marsch 2, kuerz LM-2 oder CZ-2 ass eng Famill vu chineeseschen Drorakéite vun der Laange-Marsch-Rei. Déi eenzel Versiounen ënnerscheede sech heiansdo ganz staark.
Parverband Nei Par Sektor Ost
De Parverband Nei Par Sektor Ost gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Lëtzebuerg gehéiert a bestoung aus de Pare vun den zwéi fréiere Parverbänn Hueschtert-Nidderanven-Schëtter a Sandweiler-Syrdall, déi bis 2013 bestanen hunn. Wärend kuerzer Zäit huet am Ufank och nach de Parverband Lënster dozou gehéiert, deen dunn 2014 awer an de Parverband Iechternach, Ënnersauer, Jonglënster, Konsdrëf integréiert gouf.
Karpaten
Gréisser Flëss déi hir Quell an de Karpaten hunn
Rumänien:
Grousse groen Neimäerder
De grousse groen Neimäerder zu Lëtzebuerg
De Bestand vum grousse groen Neimäerder gëtt op nëmme méi 50-90 Bruttkoppelen am ganze Land geschat (Stand 2010).
Bam-Kabes
Mat de Blieder vum Bam-Kabes a mat Grompere gëtt dat portugisescht Nationalrezept Caldo verde gekacht, eng einfach Zopp, déi e bësse batter schmaacht.
De Bam-Kabes ass méijäreg, all Joer wuessen nei Blieder am ieweschte Beräich vum Stronk, dee mat de Joren ëmmer méi haart gëtt. Déi ënnescht Blieder ginn no an no als Geméis benotzt, sou datt d'Planz mat de Joren aus engem plakege Stronk mat engem "Kabesbliederpinsel" um Enn besteet.
Lauren Bacall
D'Lauren Bacall, gebuer als Betty Joan Perske de 16. September 1924 zu New York City an och do gestuerwen den 12. August 2014 war eng US-amerikanesch Schauspillerin.
Rue du Fort-Wallis
D'Rue du Fort Wallis ass eng Strooss am Garer Quartier vun der Stad Lëtzebuerg. Se leeft vum Boulevard d'Avranches aus no Süde bis bei d'Rue Bender (am Osten) an d'Bouneweger Strooss (am Westen).
Parverband Notre-Dame, Lampertsbierg, Rollengergronn
Dës 9 Paren a Filialkierche leien all um Gebitt vun der Stad Lëtzebuerg.
Grand Prix d'Isbergues 1997
Déi '''51. Editioun vum Grand Prix d'Isbergues''' gouf den 21. September 1997 gefuer.
Paris-Camembert 2013
Déi '''74. Editioun vu Paris-Camembert''' gouf den 9. Abrëll 2013 gefuer. D'Course stoung um Kalenner vum UCI Europe Tour 2013 an der Kategorie 1.1. Et ass och déi fënneft Kompetitioun vun der Coupe de France 2013.
W. (Webserie)
Éischt Staffel: Kapitel I
Déi éischt Staffel gouf an der Lëtzebuerger Press generell gutt opgeholl. D'Isabel Spigarelli vu Woxx schreift, déi éischt Episod géif virwëtzeg maachen, an de Pablo Chiementi schreift am Le Quotidien, d'Serie wier "de qualité" a géif eng interessant Geschicht, fesselnd a komplex Personnagen an eng Evolutioun an den ënnerschiddleche Relatioune bidden.
Ligny-Saint-Flochel
Ligny-Saint-Flochel ass eng franséisch Gemeng am Departement Pas-de-Calais an der Regioun Hauts-de-France.
Duck Féiss
2019 hunn de Philippe Berscheid, de Sebastien Gudenburg, an de Joe Dennenwald de Podcast Erklär&Laach lancéiert.
Maxime (Film)
Maxime ass e franséische Film vum Henri Verneuil aus dem Joer 1958 nom Roman Maxime vum Henri Duvernois.
Debbie Reynolds
D'Debbie Reynolds, gebuer als Mary Frances Reynolds den 1. Abrëll 1932 zu El Paso, am Texas, a gestuerwen den 28. Dezember 2016 zu Los Angeles, war eng US-amerikanesch Schauspillerin, Sängerin, Geschäftsfra a Filmhistorikerin.
2013 huet si hir Memoiren Unsinkable: A Memoir erausbruecht.
Québec (Stad)
Markant ass, wéi de Floss do méi enk gëtt (wouvun den Numm hier kënnt) an d'Colline de Québec, e ronn 100 Meter héije géien Héichplateau, wou den Zentrum vun der Stad drop ass.
Geschicht
Ursprénglech hunn do Irokesen am Duerf Stadacona gewunnt. Den 3. Juli 1608 huet de Samuel de Champlain en Handelscomptoir do gegrënnt, aus deem sech no an no d'Stad entwéckelt huet. No enger Belagerung hunn d'Britte 1759 d'Stad kënne fir zeguttst vu Frankräich iwwerhuelen. 1867 gouf Québec eng vun de Provënzhaaptstied am neie kanadesche Staat. An der zweeter Hallschecht vum 19. Joerhonnert huet et seng Plaz als wichtegsten ekonomeschen Zentrum u Montréal missen ofginn. Am Verlaf vum 20. Joerhonnert goung et awer nees biergop mat Québec.
Mat 531.902 Awunner (2016) ass Québec déi zweetgréisst Stad an der Provënz an déi eeleftgréisst vu Kanada. 93,8 % vun der Bevëlkerung schwätze Franséisch. D'Metropolregioun Communauté métropolitaine de Québec, zu där och déi südlech geleeë Stad Lévis gehéiert, huet 812.205 Einwohner (2017). Ekonomesch ass den Tertiärsecteur dominant, also d'Déngschtleeschtungen, mat enger jett Administratiounen, déi do sinn. Och den Tourismus ass wichteg. D'Industrie ass op Recherche a Spëtzentechnologie ausgeriicht; d'Holzindustrie, déi fréier dominéiert huet, spillt haut kaum nach eng Roll.
Grand Prix d'Isbergues 1995
Et war déi dräizéngt Kompetitioun vun der Coupe de France 1995.
La grande lessive (!)
Ëm wat geet et am Film?
De Professer Armand Saint-Just mierkt datt seng Schüler sech net méi konzentréiere kënnen. Hie stellt fest datt d'Televisioun d'Ursaach ass, a versicht elo eng aner Method fir seng Schüler vun der Televisioun ewechzekréien…
Ganymed (Mound)
Entdeckung
D'Entdeckung vum Ganymed gëtt dem italieenesche Geléierte Galileo Galilei zougeschriwwen, deen am Joer 1610 säin einfacht Teleskop op de Jupiter geriicht hat an dobäi deem seng véier grouss Mounde gesinn hat. D'Mounde Io, Europa, Ganymed a Kallisto ginn dofir och als d'Galiléiesch Mounde bezeechent.
Canton des Coteaux de Moselle
Den Haaptuert ass Moulins-lès-Metz.
Ganymed (Mound)
Uewerfläch
D'Albedo vum Ganymed ass 0,43, dat heescht 43 % vum afalende Sonneliicht gi vun der Uewerfläch reflektéiert. Am Verglach zu de Mounden Io an Europa ass seng Uewerfläch relativ donkel. D'Uewerflächentemperatur ass am Duerchschnëtt −160 °C.
Laneuveville-aux-Bois
Laneuveville-aux-Bois ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Tony-Bourg-Bibliothéik
Den 11. November 2000 ass d'Tony-Bourg-Bibliothéik opgemaach ginn. Si war 10 Joer um éischte Stack vum Gemengenhaus vun Ëlwen. Duerno ass se an dat komplett renovéiert Adameshaus komm, d'Gebuertshaus vum éischte Lëtzebuerger Bëschof, dem Nicolas Adames. Dat Haus ass och nach ënnert sengem Hausnumm A Schudden bekannt. D'Aweiung war de 7. Abrëll 2011.
Parverband Réimech, Duelem
D'Pare vum fréiere Parverband Réimech:
100% d'amour
Et war déi lëtzebuergesch Bedeelegung am Grand Prix Eurovision Song Contest 1984 zu Lëtzebuerg, gesongen op Franséisch. Et koum op déi 10. Plaz mat 39 Punkten.
Lisbourg
Lisbourg ass eng franséisch Gemeng am Departement Pas-de-Calais an der Regioun Hauts-de-France.
Caracalla
Hien ass allgemeng haut bekannt fir de Bau vun de Caracalla-Thermen a fir d'Constitutio Antoniniana, en Edikt vun 212, dat bal alle fräie Bewunner am Räich d'réimescht Biergerrrecht zougestanen huet.
Arp 273
D'Grupp gouf fir d'éischt 1966 vum Halton Arp am Atlas of Peculiar Galaxies beschriwwen. Déi grouss vun de béide Spiralgalaxien, den UGC 1810, huet ongeféier fënnefmol méi Mass wéi déi méi kleng Galaxis.
Canton du Pays messin
Mam Dekret vum 18. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Luis I. vu Spuenien
Hien ass no just 7 Méint um Throun un de Pouke gestuerwen. Säi Papp huet doropshin d'Kroun nees iwwerholl. Seng Witfra gouf ee Joer drop diskret a Frankräich hanneschtgeschéckt, grad esou wéi dem Luis seng Hallefschwëster, déi hätt solle mam Louis XV. bestuet ginn, nees vu Frankräich a Spuenien zeréckgeschéckt gouf.
Trophée des Grimpeurs 1994
Se gouf vum Fransous Richard Virenque gewonnen.
CR117
Den CR117 ass e Chemin repris am Kanton Miersch a geet vun Angelsbierg an ëstlecher Richtung bis op Meesebuerg.
Novy-Chevrières
Novy-Chevrières ass eng franséisch Uertschaft a Gemeng am Departement Ardennes an der Grand Est.
Trophée des Grimpeurs 1993
Déi '''67. Trophée des Grimpeurs''' gouf den 2. Mee 1993 gefuer.
Kepler-33
De Kepler-33 ass en Ënnerris am Stärebild Cygnus. Hien huet e Planéitesystem mat fënnef bekannten Exoplanéiten. D'Distanz vum Stär zu eisem Sonnesystem ass net bekannt.
Anicée Alvina
D'Anicée Alvina, gebuer als Anicée Shahmanesh den 28. Januar 1953 zu Boulogne-Billancourt a gestuerwen den 11. November 2006 zu Paräis war eng franséisch-iranesch Schauspillerin. Si hat en iranesche Papp an eng franséisch Mamm.
Krees Siegen-Wittgenstein
Op engen 1.130 km² wunne ronn 280.000 Awunner.
Brigitte Grothum
Brigitte Grothum, gebuer de 26. Februar 1935 zu Dessau, ass eng däitsch Schauspillerin.
Friddensinsele Lëtzebuerg
Haaptzil vun de Friddensinselen ass d'Verbesserung vun de Liewensbedingunge vun der aarmer Bevëlkerung an Drëttwelt-Länner.
Pot-Bouille (Film)
Pot-Bouille ass e franséisch-italieenesche Film vum Julien Duvivier aus dem Joer 1957.
Mamerleeën
Déi natierlech Grotte sinn duerch Formatioun vu Splécken am Fiels entstanen, wéi se charakteristesch fir de Lëtzebuerger Sandstee sinn. Vun den natierleche Grotten aus sinn duerch mënschlech Aktivitéit zousätzlech Galerien entstan, déi déif an de Fiels eragedriwwe goufe fir de Sandsteen, deen do vun enger besonnesch gudder Qualitéit ass, ofzebauen a stelle sou eng Zort vun historeschen ënnerierdesche Steebréch duer. Et gouf do eng prezis Fielsformatioun verfollegt, aus där Material vu besonnesch gudder mechanescher a mineralogescher Qualitéit konnt gewonne ginn, z. B. fir Muelsteng.
OSS 117: Le Caire, nid d'espions
OSS 117: Le Caire, nid d'espions  ass e franséische Spionagefilm vum franséische Filmregisseur Michel Hazanavicius aus dem Joer 2006 no Romaner vum Jean Bruce.
Dorsa Andrusov
An hirer Géigend ass d'Landeplaz vun der onbemannter Moundsond Luna 16, déi als éischt sowjetesch Missioun Moundgestengs op d'Äerd bruecht hat.
Richard Paschasius
Prior an der Abtei Iechternach
No sengem humanistesche Studium zu Lëtzebuerg an dem Studium vun der Philosophie zu Tréier ass de Richard Paschasius am Alter vun 22 Joer an d'Klouschter vun Iechternach agetrueden, wou hien am Joer 1625 op Maria Himmelfaart (15. August) d'Uerdenskleed huet dierfen undoen. 1636, am zéngte Joer no senger Profess, ass hie Prior vun der Abtei ginn.
Felipe V. vu Spuenien
Liewen
Sou gouf et zäitweileg 2 Kinneken a Spuenien: De Felipe V. op där enger Säit, an, ënnert dem Numm Carlos III., den habsburgesche Pretendent, den Äerzherzog Karl (dee spéider als Karl VI. réimesch-däitsche Keeser sollt ginn), deen iwwer Aragon a Katalounien, souwéi iwwer de spuenesche Besëtz an Italie regéiert huet. Wéi de Karl nom Doud vu sengem Brudder Joseph I. 1711 däitsche Keeser an domat Herrscher iwwer all habsburgesch Staate sollt ginn, ass déi anti-bourbonesch Koalitioun auserneegefall, well de Britten an Hollänner elo d'Habsburger op eemol ze dominant géifen. Si hunn ewell de Philippe/Felipe als spunesche Kinnek akzeptéiert.
Well hien ënner staarken Depressioune gelidden huet, huet e zu Gonschte vu sengem eelste Jong Luis I. vu Spuenien ofgedankt. Deen ass awer nach am selwechte Joer gestuerwen, a well seng aner Jongen nach ze jonk waren, huet de Felipe nees d'Kroun iwwerholl (net zulescht op Drock vu senger Fra Elisabeth hin).
Bergnicourt
Bergnicourt ass eng franséisch Uertschaft a Gemeng am Departement Ardennes an der Grand Est.
One Piece
One Piece (op Japanesch: ワンピース) ass eng japanesch Manga-Serie, déi vum Eiichiro Oda geschriwwen a gezeechent gëtt. Si gëtt zënter dem 22. Juli 1997 reegelméisseg an der Rei Weekly Shōnen Jump verëffentlecht.
Resumé vun der Handlung
De Monkey D. Ruffy ass e jonke Mann, dee säi Kierper wéi Gummi deene kann zënter datt e vun enger sougenannter Däiwelsfruucht, der Gum-Gum-Fruucht, giess huet. Mat senger Mannschaft (déi sougenannt Stréihutt-Band, kuckt méi ënnen) vu Piraten, der Stréihutt-Band, erfuerscht de Ruffy den Ozean op der Sich no der Welt hirem gréisste Schatz, "One Piece" genannt, fir den nächste Piratekinnek ze ginn. De "One Peace" ass vum Piratekinnek Gol D. Roger iergendwou op der Welt verstoppt ginn, nodeem hien als eenzege mat senger Mannschaft d'Insel Unikon, déi lescht Insel vun der Grand Line, erreecht hat. D'Grand Line ass e Mier, dat vun de Calm Belts agegrenzt gëtt an eigentlech nëmmen iwwer de Reverse Mountain z'erreechen ass. Mä d'Marine, Gesetzeshidder, hunn ee Wee fonnt fir iwwer de Calm Belt ze goen, well de Problem deen ass, datt de Calm Belt mat gigantesche Séikinneke bevëlkert ass. Am Laf vun der Geschicht fënnt de Ruffy nei Frënn, mat deenen hien d'Grand Line bezwéngt. <!--Ech verstoppen dat hei well et zënter enger Éiwegkeet (2010) net méi aktualiséiert ginn ass obwuel d'Serie weiderleeft
Alfredo Landa
Den Alfredo Landa Areta, gebuer den 3. Mäerz 1933 zu Pamplona a gestuerwen den 9. Mee 2013, war e spuenesche Schauspiller, deen an iwwer 120 Filmer matgespillt huet.
Hochsauerlandkrees
Stied a Gemengen
De Krees gliddert sech an zwielef Gemengen, vun deenen der ganzer zéng de Status vun enger Stad hunn.
Eisenach (Äifel)
Bevëlkerung
Entwécklung vun der Zuel vun den Awunner (31. Dezember): Quell: Statistisches Landesamt Rheinland-Pfalz
Bréck vu Bonny-sur-Loire
Déi 360 Meter laang Bréck besteet aus dräi Felder vun 120 Meter, an iwwer d'Bréck féiert Départementsstrooss D 926 déi do d'D907 um rietsen Uwänner mat der D 951 um lénkse verbënnt.
Hondssteier
Den Historique vun der Hondssteier zu Lëtzebuerg
D'Gesetz vum 20. Dezember 1864 iwwer d'Hondssteier huet d'Taxen däitlech eropgesat, 20 Frang fir e Wandhond an 8 Frang fir all déi aner Hënn. Dës Beträg sinn duerch d'Gesetz vum 6. Juni 1923 geännert ginn, a vum 1. Januar 1924 u gouf et eng uniform Mindesttax vu 25 Frang fir all Hond.
Foussball-Weltmeeschterschaft 2002
WM-Stied a -stadien
an a Japan: Stadion- Capacitéit
Sénergues
Sénergues ass eng franséisch Uertschaft a Gemeng am Departement Aveyron, an der Regioun Occitanie.
Natteren
Zu Lëtzebuerg gëtt et zwou Aarte vun Natteren:
Peter Carsten
De Peter Carsten, gebuer als Peter Ramsentaler den 30. Abrëll 1928 zu Weißenburg in Bayern a gestuerwen den 20. Abrëll 2012 zu Lucija a Slowenien war en däitsche Schauspiller.
Tempesta
De Spillfilm Tempesta ass eng lëtzebuergesch-US-amerikanesch-spuenesch-italieenesch-hollännesch-brittesch Koproduktioun vum Tim Disney aus dem Joer 2004.
Aucey-la-Plaine
Aucey-la-Plaine ass eng franséisch Gemeng am Departement Manche an der Regioun Normandie.
Le trou normand
Ëm wat geet et am Film?
Den Hyppolyte Lemoine soll den Trou Normand eng Wiertschaft vu sengem Monni ierwen. wann hien eng bestëmmt Konditioun erfëllt…
Jean-Claude Hollerich
Biographie
De 26. Februar 2020 gouf de Jean-Claude Hollerich vum Poopst als Member vum peepstleche Kulturrot ernannt.
De Poopst Franciscus huet den 8. Juli 2021 de Kardinol Hollerich zum Generalrelator (Generalrapporter) fir déi XVI. uerdentlech Generalversammlung vun der Bëschofssynod zu Roum ernannt, déi wärend engem dräijärege Prozess ënnert dem Thema „Fir eng synodal Kierch: Gemeinschaft, Partizipatioun a Missioun“ steet.
Das blaue Meer und Du
Ëm wat geet et am Film?
D'Helga an d'Suzy wëllen hir Vakanz un der Adria verbrengen…
Naked Opera
Kritik
Peter Fuchs, queer.de: "Bezeichnend für diesen Dokumentarfilm, der die Grenzen zwischen Fakt und Fiktion, zwischen Realität und Inszenierung verwischt, spricht [Marc Rollinger] dabei von sich in der dritten Person. Strukturiert Regisseurin Angela Christlieb zu Beginn den Film noch nach dem Libretto der Oper von Mozart, geht die Handlung zunehmend einen eigenen Weg. Es kommt zum Rollentausch: Der Protagonist benimmt sich wie ein Regisseur und sagt, was zu tun ist, die Regisseurin kommt plötzlich als handelnde Person ins Bild. Das Publikum kann nicht mehr zwischen authentischer Aussage und arrangiertem Statement unterscheiden. Das ist reizvoll, gerade wenn die Geschehnisse Fahrt aufnehmen"
Darwin (Moundkrater)
Den Darwin ass en Aschlagkrater op der viischter Äerdmoundsäit westlech vum Mare Humorum, a südwestlech vum Krater Crüger an nordwestlech vum Byrgius. De Kraterrand ass ganz staark erodéiert an am südlechen Deel bal ganz verschwonnen. Dat Bannenzegt gëtt vum Moundrillesystem Rimae Darwin duerchzunn.
Kevin Holtz
De Kevin Holtz ass de Fils vum lëtzebuergeschen Nationaltrainer a fréieren Nationalspiller Luc Holtz.
Fesenjān
Je no Rezept kann en éischter e méi séissen oder méi saierzeg-herbe Goût hunn.
Schëld C, 3b
Originaltext aus dem Code de la route
3. Interdiction d'accès à une certaine catégorie de véhicules ou d'usagers - Le signal C, 3b indique que l'accès est interdit aux conducteurs de motocycles .
Camp Ellis
Ausbildungslager
Vum Dezember 1941 bis an de Juni 1942 ass un de Pläng vum Camp geschafft ginn. Mam Bau gouf de 17. September 1942 ugefaangen.
Marcel Knauf
Hie war Gewerkschaftssekretär vum LAV.
Hie war vun 1951 bis zu sengem Doud 1990 am Gemengerot vun der Gemeng Péiteng.
Jean-Pierre Bauer
De Jempy Bauer war Grënnungsmember vun der Eisebunnergewerkschaft FNC. 1937 huet hie bei de Gemengewalen an der Stad Lëtzebuerg kandidéiert a gouf zum Gemengerotsmember gewielt, a bis 1963 erëmgewielt.
Bei de Chamberwale vum 6. Juni 1937 gouf hien eng éischt Kéier fir d'Sozialistesch Partei an d'Chamber gewielt, a blouf Deputéierte bis 1959 (mat Ausnam vun de Krichsjoren 1940-1945).
BB 16000 (SNCF)
Si gehéieren zu de Jacquemin Lokomotiven.
De franséischen Doud vum Oscar Messidor
Personnagen
Zu Bruley bei Toul huet d'Madame Meunier e Caveau mam Numm En passant par la Lorraine. Si huet dem Oscar Messidor hire Gris de Toul schonn zanter Jore verkaf. Sou och kuerz viru sengem Doud. Si huet gesi wéi zwéi Männer déi mat engem aneren Auto komm waren, an deem een drëtte gefuer ass, mat him fortgefuer sinn.
Ewige Madonna
Produktiounsgeschicht
Ewige Madonna ass den éischte professionell gedréinte Lëtzebuerger Faarffilm, obwuel de Pierre Bertogne schonn 1939 e faarwegen Amateurfilm iwwer d'Jorhonnertfeier vum Land gedréint hat.
Opféierung
D'Filmpremière war den 28. Abrëll 1950 am Kino Marivaux op der Stater Gare. Si stoung ënnert dem héije Protektorat vun der Groussherzogin Charlotte, dem Bëschof Léon Lommel, an dem Minister fir Erzéiung a Kultus Pierre Frieden. Present waren och de Chamberpresident Émile Reuter, de Generalvikar Alfred Mille, den Inneminister Eugène Schaus, de Gesondheetsminister Alphonse Osch an d'Botschafter vu Groussbritannien a Frankräich.
Digitized Sky Survey (DSS)
D'Digitized Sky Survey (DSS) ass déi digitaliséiert Versioun vun enger fotografescher Duerchmusterung vum ganzen Himmel. Hie baséiert op de fotografesche Placke vum Palomar Observatory Sky Survey fir den nërdlechen Himmel souwéi d'SERC/ESO-Duerchmusterung fir de südlechen Himmel. D'Biller vum DSS sinn am FITS- a GIF-Format iwwer verschidden Datenzentren am Web fräi zougänglech, awer urhiewerrechtlech geséchert.
Dagmar Lassander
D'Dagmar Lassander, gebuer als Dagmar Regine Hader de 16. Juni 1943 zu Prag, ass eng däitsch Schauspillerin.
Moof
Hire Stil geet vu Rock bis Hardrock, vun hinne selwer als Moof-Rock bezeechent. Zanter 1994 sinn hir Texter op Lëtzebuergesch. Thematiséiert ginn dora Gewalt, Rassismus, Drogen oder Fräiheet.
MooFest 2018.03.10 - KUFA - MM8 -Fondatioun Thierry Van Werveke.Special Edition. Band 's -Thousand Lakes -Fourth Circle -MooF CD Release (Net Fräckt ze kréien) -SIXPAX Comeback
Anthem of the Sun
Bandgeschicht
Am selweschte Joer sinn Anthem of the Sun och nach ënner anerem um Rock um Knuedler an op der Fête de la Musique zu Iechternach opgetrueden. 2013 koumen nach e puer aner Concerten dobäi, éier sech d'Band schlussendlech getrennt huet.
Alexis de Tocqueville
Liewenslaf a Carrière
Nom Studium vum Droit ass den Alexis de Tocqueville 1827 Magistrat ginn.
1839 gouf en am Departement Manche als Députéierte vu Valognes gewielt (d'Famill de Tocqueville koum aus der Normandie), wou en zweemol rëmgewielt gouf. Hie war géint d'Sklaverei, gläichzäiteg awer d'accord mat der Koloniséierung vun Algerien, wouhin en zweemol gereest ass. Allerdéngs war e skandaliséiert iwwer d'Willkür vum Militär, an e wollt, datt an Algerien onbedéngt eng zivil Verwaltung ageriicht géif ginn, fir de Respekt vum allgemenge Recht fir jiddereen ze garantéieren.
Im weißen Rößl (Film 1960)
Im weißen Rößl ass en däitsch-éisträichesche Film vum Werner Jacobs aus dem Joer 1960 no der Operett mam selwechten Numm vum Ralph Benatzky.
Meteora
Mat Meteora kënnen dës Begrëffer gemengt sinn:
Akatsuki
Verlaf
Den 8. Dezember 2010 sollt den Akatsuki op 550 km Héicht an de Venusorbit antrieden. Allerdéngs war dëse Versuch net gelongen, well d'Haaptdréifwierk net gezünnt hat. Dofir blouf den Akatsuki op engem Sonnenorbit mat enger Ëmlafzäit vun 203 Deeg. 5 Joer méi spéit, de 6. Dezember 2015, konnt d'Sond bei hirem nächste Rendez-vous mat der Venus um 23:51 UTC mat Hëllef vun enger Aktivéierung vum Manöverdreifwierk, déi 20 Minutte gedauert huet, an en Orbit ëm d'Venus aschwenken. Den Akatsuki kreest elo op enger elliptescher Bunn op enger Distanz vu 400 bis 440.000 km mat enger Ëmlafzäit vun 13 Deeg a 14 Stonnen ëm de Planéit. De 26. Mäerz 2016 soll d'Apsis op 330.000 km an d'Ëmlafzäit op 9 Deeg reduzéiert ginn.
Jean Dujardin
Den Dujardin huet am Ufank als Schlässer geschafft. Duerno huet en ugefaangen, als Komiker a Cabareten, Bistroen an Theateren opzetrieden. Hie gouf Member vum Ensembel Nous C nous, mat deem en 1997 an 1998 an der Kategorie „Komiker“ beim Concours Graines de stars gewonnen huet. Bekannt gouf en duerch seng Roll, zesumme mat senger Fra Alexandra Lamy, an der franséischer Adaptatioun vun der kanadescher Sitcom Un gars, une fille, déi tëscht 1999 an 2003 an 312 Episoden ze gesi war.
Gewéinlech Platan
Habitus
D'Platanen hunn am nomale Wuesszoustand eng héich verwëlleft Kroun op engem laange Stamm. Al Exemplaren hunn eng héich a breet Kroun mat décken, dacks verdréinten Äscht an um Stamm sinn heiansdo vill Bëlzen.
Thimister-Clermont
Wopen
D'Gemeng krut 1979 autoriséiert als Wopen, dee vun der fréierer Gemeng Clermont ze droen.
Dat gezackt Kräiz ass charakteristesch fir Adelsfamillen aus dem fréieren Herzogtum Limburg, an de Wope gouf vun deem vun der Famill Scavedris ogeleet déi am 15. Joerhonnert Schlasshären zu Clermont waren.
Pair-et-Grandrupt
Pair-et-Grandrupt ass eng franséisch Gemeng an de Vogesen an der Regioun Grand Est.
Drosera rotundifolia
Fruucht a Som
Den 1,5 mm laangen, spëndelfërmegen, brong-schwaarze Som gëtt a Kapsele produzéiert, an, well e kleng a liicht ass, meeschtens vum Wand verspreet.
Joseph Salentiny
De Joseph (Jos) Salentiny, gebuer den 22. September 1950 zu Ettelbréck, ass e lëtzebuergesche Biologiesprofesser a fréieren Direkter vum Kolléisch.
Studium
De Joseph Salentiny goung zu Ueschdref an zu Réiden op der Atert an d'Primärschoul. Vun 1963 bis 1970 huet hie säi Secondaire am Stater Kolléisch absolvéiert. Am Schouljoer 1970-1971 huet de Joseph Salentiny op de Cours supérieurs an der Stad Chimie a Biologie studéiert fir duerno zu Stroossbuerg weider ze studéieren. 1974 huet hie seng Maîtrise de biologie animale op der Universitéit Louis Pasteur zu Stroossbuerg kritt. Vun 1974 bis 1977 huet de Joseph Salentiny säi pedagogesche Stage am Kolléisch gemaach a mat der Mentioun "très bien" ofgeschloss.
Fir eng ökologesch Juegd
D'A.s.b.l. Fir eng ökologesch Juegd, op Franséisch « Pour une chasse écologiquement responsable », déi 2003 mat Sëtz zu Ettelbréck gegrënnt gouf, huet follgend Ziler:
Berthe Gheude
D'Berthe Gheude, gebuer de 27. Juni 1864 zu Bréissel a gestuerwen de 26. Januar 1947 zu Berchem bei Antwerpen, war eng belsch Feministin, d'Fra vum Generol Alphonse Cabra, an déi éischt Fra vun där gewosst ass, datt se queesch duerch Afrika gereest ass.
Georges Arnold
No de Cours supérieurs zu Lëtzebuerg huet de Georges Arnold am Hierscht 1940 säi Medezinstudium an Däitschland, wéi dat deemools vum däitschen Okkupant virgeschriwwe war, weidergefouert. Vun 1940 bis 1943 huet hien noeneen zu Würzburg, Giessen an Tübingen studéiert. Vun 1943 bis 1944 war hien als Zwangsrekrutéierten an der däitscher Krichsmarine. Seng Erliefnesser am Krich a seng Zäit als Deserteur huet de Georges Arnold a sengem Buch Tribulations d'un incorrigible erzielt, dat am Oktober 2009 zu Iechternach virgestallt ginn ass.
Berthe Gheude
1903 hat si sech mam Alphonse Cabra bestuet, an dat selwecht Joer war si mat him op eng Afrikarees gaangen, déi siwe Méint gedauert huet. 1905 krut de Cabra vum Kinnek Léopold II. d'Missioun fir eng Inspektiounsrees an Ostprovënz vum Kongo ze maachen, a seng Fra krut d'Erlabnes fir matzereesen. De 16. Abrëll 1905 hu si zu Neapel d'Schëff geholl, an no enger Escale zu Sansibar goung et weider op Mombasa, fir do den Zuch op Port Florence um Victoriaséi ze huelen. Vun do goung et den 9. Juni iwwer de Séi a Richtung Albertséi, vu wou aus se dunn eng ronn 600 km bis op den Tanganyikaséi marschéiert sinn. Vun do aus goung et weider mat Pirogen, mam Zuch a mam Schëff bis op Boma wou se no enger Rees vun 18 Méint am Oktober 1906 ukomm sinn.
Jeannot Trampert
2012 krut de Jeannot Trampert de Grand Prix en sciences géologiques / Prix Feidt vun der Section des sciences naturelles, physiques et mathématiques vum Institut grand-ducal.
Éischt Prager Defenestratioun
Déi éischt Prager Defenestratioun huet den Ufank vun den Hussitekricher agelaut. Den 30. Juli 1419 hunn Hussiten, Adepte vum Jan Hus, dee véier Joer virdrun um Konzil vu Konstanz als Ketzer ëffentlech verbrannt gouf, d'Stadhaus aus der Neistad op der Karelsplaz zu Prag, gestiermt, fir aner Hussiten, déi do gefaange gehale goufen, ze befreien.
Courtils
Courtils ass eng franséisch Gemeng am Departement Manche an der Regioun Normandie.
Benjamin Apthorp Gould
1883 krut hien d'Goldmedail vun der Royal Astronomical Society an 1887 d'James-Craig-Watson Medail. No him sinn e Moundkrater an d'Gouldceinture benannt, eng gréisser Struktur an der solarer Noperschaft, déi vum Gould identifizéiert gouf an nach haut e Géigestand vun intensive Fuerschungen ass.
Kräizwee (Ollem)
Den CR103 kënnt vun Holzem iwwer d'Kräizung am westlechen Deel vu Capellen a geet nom Kräizwee weider duerch Ollem a Richtung Kielen.
An den 2000er Joren ass de Kräizwee nei amenagéiert an d'Stroosseféierung liicht verännert ginn. Zanterhier bilden d'Stroossen um Kräizwee kee richtegt Kräiz méi, mä se si liicht versat. Dobäi ass d'Virfaart op der Strooss sou verännert ginn datt elo de Verkéier vu Kielen a Richtung Rond-point Capellen (an ëmgedréint) d'Virfaart huet (also vum CR103 op den CR109). Fréier hat den CR103 riichtduerch d'Virfaart.
Schlass vu Fenffe
D'Schlass huet e Gaart an eng Terrass mat Vue op Weieren an e Park an deem eng Rëtsch al Eeche stinn. Am Beréng ass och eng Kapell aus dem Joer 1717.
Canton de Metz-2
Den Haaptuert ass Metz.
Albert Rodange
1888 huet den Albert Rodange bei der Bauverwaltung mat schaffen ugefaangen a war vun 1891 bis 1926 Chef-Ingenieur vun där Verwaltung.
Radio LNW
De Radio LNW ass de Radio vum Lycée du Nord vu Wolz, an e lëtzebuergesche Radiossender, dee vu Wolz aus, op der Frequenz 102,2 ausgestraalt gëtt.
Zesumme mat anere Schoulen produzéiert de Radio LNW ofwiesselend d'Sendung "Schülerradio" um Radio 100,7.
Metronym
A patriarchalesche Gesellschafte wéi dat an Europa de Fall ass si Metronymer ganz seelen. Si koumen emol vir, wann engem Kand sengem Papp säin Numm onbekannt war oder wa seng Mamm ganz besonnesch faméis oder mächteg war.
Heinrich Böll
Nieft villen aneren Auszeechnunge krut hien 1967 de Georg-Büchner Präis fir säi Gesamtwierk an 1972 den Nobelpräis fir Literatur.
Canton de Metz-3
Mam Dekret vum 18. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Greaves (Moundkrater)
De Greaves ass en Aschlagkrater um ëstliche Rand vun der viischter Äerdmoundsäit, um südwestleche Rand vum Mare Crisium, direkt nërdlech beim Krater Lick. Dee kaum erodéierte Krater ass schuelefërmeg mat engem flaache Budem.
Slata Ohnewytsch
D'Slata Ohnewytsch huet e puermol bei der ukrainescher Virentscheedung fir den Eurovision Song Contest matgemaach:
Romain Mancinelli
Hien huet 1982 seng Offizéieschausbildung op der École Royale Militaire zu Bréissel ofgeschloss. Dono hat hie verschidde Fonctiounen an der Infanterietrupp vun der Lëtzebuerger Arméi an huet eng Rëtsch weider militäresch Formatioune gemaach.
2008 gouf hien Nofollger vum Gaston Reinig als Kommandant vun der Kasär Grand-Duc Jean um Härebierg, an den 1. Dezember 2014 gouf hien zum Generol (OF-6) befërdert an Nofollger vum Mario Daubenfeld als Chef d'État Major.
Schëld C, 3f
Originaltext aus dem Code de la route:
3. Interdiction d'accès à une certaine catégorie de véhicules ou d'usagers - ''Le signal C,3f indique que l'accès est interdit aux conducteurs de véhicules automoteurs attelés d'une remorque autre qu'une semi-remorque ou une remorque à un essieu. L'inscription d'un chiffre de tonnage sur la silhouette de la remorque ou sur un panneau additionnel signifie que l'interdiction ne s’applique que si le poids total maximum autorisé de la remorque dépasse ce chiffre .''
Kabeltram
E Kabeltram ass e Schinnegefier vum Typ Tram dat vun engem Kabel gezu gëtt.
Akihito
Kanner
Als éischte japanesche Keeser huet den Akihito offiziell net méi e gottänleche Status vun engem himmleschen Herrscher an Nokomme vun der Sonnegëttin Amaterasu, mä gëllt – der Verfassung no – als Staatssymbol vu Japan.
Sonnesensor
Photovoltaik
Photovoltaikanlage sollen ëmmer a Richtung Sonn gedréint sinn. Dofir gëtt et zwou Méiglechkeeten: entweeder kann déi optimal Ausriichtung op d'Sonn no der Auerzäit an dem Datum berechent ginn, oder d'Kollektere kënnen iwwer e Sonnesensor an d'Sonn gedréit ginn. Bei dëser zweeter Optioun gëtt et vill einfach analog Differenzreegeler bis hin zu Léisunge mat Schlitz-/Punktmasken an CMOS-Bildsensoren.
Fleeschfrësser
Domat ënnerscheede se sech vun de Planzenfrësser (Herbivoren), déi bal nëmmen oder nëmme planzleche Kascht friessen, a vun den Allesfrësser (Omnivoren), wéi de Mënschen, deenen hire Regime souwuel op planzlecher wéi déierescher Basis ass. Als Louderfrësser ginn do dergéint Organismen bezeechent, déi sech vu Louder ernieren, d. h. Déiern, déi schonn dout waren, ier se se fonnt hunn.
La Neuville-en-Tourne-à-Fuy
La Neuville-en-Tourne-à-Fuy ass eng franséisch Uertschaft a Gemeng am Departement Ardennes an der Grand Est.
Äerdradius
Vun der Antiquitéit bis zum Kolumbus
De Ferdinand Magellan hat am August 1519 eng Weltëmsegelung ugefaangen. Wéi d'Flott 1520 d'Philippinnen an domat noweislech asiatescht Gewässer erreecht hat, war de Bewäis erbruecht, datt d'Äerd eng Kugel ass.
Éischte Mee
Den Éischte Mee gëtt als Dag vun der Aarbecht, Dag vun der Aarbechterbeweegung, Internationalen Dag vun der Aarbechterklass oder einfach als Mee-Feierdag bezeechent. Zu Lëtzebuerg an a villen anere Länner ass et e gesetzleche Feierdag.
Gesetzleche Feierdag
Zu Lëtzebuerg zielt den Éischte Mee zanter 1946 als gesetzleche Feierdag. Well Christi Himmelfaart e variabele Feierdag ass, kann et virkommen, datt déi zwee Feierdeeg (Éischte Mee a Christi Himmelfaart) openee falen: dat ass fir d'nächst am Joer 2160 de Fall.
An Däitschland hat d'Parlament vun der Weimarer Republik 1919 den Éischte Mee als gesetzleche Feierdag festgeluecht, dat hat awer just fir ee Joer gegollt. An der Zäit vum Nationalsozialismus gouf den Éischte Mee vun 1933 un e gesetzleche Feierdag; e gouf deemools "Dag vun der nationaler Aarbecht" ( Tag der nationalen Arbeit) genannt. 1934 gouf en an "Nationalfeierdag vum däitsche Vollek" ( Nationalfeiertag des Deutschen Volkes) ëmgenannt. Nom Zweete Weltkrich gouf den Éischte Mee 1946 als Feierdag um Alliéierte Kontrollrot confirméiert.
Meekranz
Iwwerdeems fréier richteg Meebeem opgestallt goufen, gëtt sech hautdesdaags drop limitéiert Meekränz ze flechten, déi dann a engem Cortège duerch d'Dierfer a Stied gedroen a schliisslech iwwer den Hausdieren an op de Fassaden opgehaange ginn. Op déi Manéier gëtt déi waarm a sonnege Joreszäit agelaut.
Escher Pizza
Symbolik vun den Ingredienten
Nieft der traditioneller Basis aus Kéis an Tomatenzooss, ass d'Escher Pizza mat schaarfer Salami, Knuewelek an Anchoise beluecht. Ausser dem Knuewelek, deen eng heemesch Planz ass, sinn dëst alles Zoudoten, déi aus Länner kommen, déi och bei der Immigratioun zu Esch eng Roll gespillt hunn. D'Pizza selwer staamt ursprénglech aus Italien. Schaarf Salami ass eng Spezialitéit aus ville südleche Géigenden, dorënner och Spuenien a Südfrankräich. Dat selwecht gëllt fir Anchoisen, déi virun allem am Portugal ganz beléift sinn.
Elektropop
Elektropop oder Electropop ass e Museksgenre, deen elektronesch Musek mat Popmusek kombinéiert. Nodeems en Enn der 1970 opkomm war a sech an den 1980er staark entwéckelt hat, huet en an de spéiden 2000er e Revival erlieft.
Spiller vun de klenge Länner 2017
D'Spiller vun de klenge Länner 2017 goufe vum 29. Mee bis den 3. Juni 2017 zu San Marino ausgedroen.
Coupe de France am Vëlossport 2012
Déi 21. Editioun vun der Coupe de France am Vëlossport huet den 29. Januar 2012 mam Grand Prix d'ouverture La Marseillaise ugefaangen a goung de 14. Oktober mam Tour de Vendée op en Enn. Am Verglach zum Joer virdru kommen zwou Courssen derbäi an zwar d'Classic Loire-Atlantique an d'Route Adélie déi nodeem se 2008 ewechgefall war, nees um Programm steet.
Ducey-Les Chéris
Ducey-Les Chéris ass eng franséisch nei Gemeng am Departement Manche an der Regioun Normandie. Se Läit am Dall vum Küstestroum Sélune.
Kierch Houschent
D'Kierch steet op der Kräizung vum Lisseneck mat dem Burewee, nieft dem fréiere Gemengenhaus.
Geschicht
1560 gouf eng Kapell zu Houschent fir d'éischt an Dokumenter ernimmt. 1808 ass Houschent eng eegestänneg Par ginn. Déi aktuell Kierch ass vun 1831. Eng Plack mat dësem Datum ass ënnen op der Westsäit vum Kierchtuerm ubruecht. 1870 gouf d'Kierch nach vergréissert. 1933 goufe gréisser Restauratiounsaarbechte gemaach. Dobäi ass se vum bekannte Kierchemoler Nicolas Brücher vun Elleng nei bemoolt ginn. Well se am Zweete Weltkrich staark beschiedegt gi war, gouf se 1947 nees nei opgebaut.
Al-Zarqali
Domat war hien an der Lag, d'geographesch Date vum Ptolemäus, besonnesch d'Ausdehnung vum Mëttelmier, ze verbesseren. Den Al-Zarqali konnt och als éischte bei der Äerdbunn (?) d'Beweegung vun der Apsis (déi zwéin Haaptscheete vun enger approximativer elliptescher Ëmlafbunn vun engem Planéit) relativ zu de Fixstären déi dohanner leien, mat Zuele beleeën. Seng Berechnung vun der Apsidendréiung koum dem exakte Wäert vun haut zimmlech no.
Observatoire vun Nice
Den Observatoire gouf 1879 vum Banquier Raphaël-Louis Bischoffsheim op eege Käschte finanzéiert. Et ass den eelsten europäesche Biergobservatoire a war 1879 den éischten dee bestänneg bedriwwe gouf. Den Architekt war de Charles Garnier an de Gustave Eiffel hat d'Haaptkuppel gebaut. Déi schwéier Kuppel aus Metall war mat hire 26 Meter Duerchmiesser déi gréisst an Europa. D'Baukäschten hat e Paräisser Banquier duerch eng Geldspend gedeckt.
Watergate-Affär
Wärend dem Presidentschafts-Walkampf 1972 goufen an der Nuecht vum 17. Juni Abriecher gepëtzt, déi am Quartier général vun den Demokraten am Watergate Building zu Washington am Gaang waren, Oflauschter-Elektronik z'installéieren. Et huet sech erausgestallt, datt si dat fir de Walkommitee vun de Republikaner (Committee to Re-elect the President) gemaach hunn. Duerch déi zéi Nofuerschunge vu Journaliste vun der Washington Post, déi vun engem Deep Throat genannten Informant wichteg Informatioune kruten, koum eraus, datt enk Conseillere vum President Richard Nixon net nëmmen dovu woussten, ma och, datt si, wéi d'Saach bis opgeflu war, ënner der Leedung an der Matwierkung vum Nixon probéiert haten, hir Bedeelegung ze vertuschen.
Trouble No More (Film)
Trouble No More ass e Lëtzebuerger-Schwäizer Film vum Andy Bausch aus dem Joer 2010. En ass de leschten Deel vun der Trilogie ëm den Johnny Chicago an d'Fortsetzung vun de Filmer Troublemaker (1988) a Back in Trouble (1997).
Wat sot d'Press?
"Ce film, rempli de détails qui charmeront le public local et qui affiche une photographie HD soignée de Luxembourg Ville réalisée par Carlo Thiel, possède à nouveau un flair très luxembourgeois. Le scénario, écrit par le réalisateur lui-même, est un peu trop indulgent et incohérent par moments, et manque de sympathie envers ses personnages principaux (une qualité omniprésente dans les rôles de Van Werveke). Ce que le film a de plus émotionnel, c'est l'excellente actrice Nicole Max, qui joue la femme de Johnny."
Sainte-Marguerite (Vosges)
Sainte-Marguerite ass eng franséisch Gemeng an de Vogesen an der Regioun Grand Est.
Synthesis (Musekformatioun)
Schonn 2011 hat de Michael Galetto, deen eleng och nach ënner dem Numm vwaz bekannt ass, mam Deborah Lehnen um Lidd Turn Around fir dem Galetto säin Album 1984 zesummegeschafft. De Projet Synthesis ass awer eréischt d'Joer drop an d'Liewe geruff ginn.
Andy May (Homonymie)
Et gëtt verschidde Persounen déi Andy May heeschen:
Bhumibol Adulyadej
D'Koppel krut 4 Kanner: d'Prinzessin Ubol Ratana, de Kinnek Maha Vajiralongkorn, d'Prinzessin Maha Chakri Sirindhorn an d'Prinzessin Chulabhorn Walailak.
Roëllecourt
Roëllecourt ass eng franséisch Gemeng am Departement Pas-de-Calais an der Regioun Hauts-de-France.
Ordre de Léopold
E gëtt fir Meritten an alle Beräicher ausgedeelt.
Schëld C, 3l
D'Schëld C,3l ass e Verkéiersverbuetsschëld dat ugëtt, datt et verbueden ass eranzefuere fir Chauffere vu Gefierer déi explosiv oder liicht entzündlech Produiten transportéieren. En Zousazschëld kann d'Quantitéit vun de Produiten ugi vun där aus d'Verbuet gëllt.
Fédération Saint-Hubert des chasseurs du grand-duché de Luxembourg
D'FSHCL ass Member vun der 1977 gegrënnter Fédération des associations de chasseurs de l'UE.
Moschee mat den 201 Kuppelen
D'Moschee mat den 201 Kuppelen (Bengali: ২০১ গম্বুজ বিশিষ্ট মসজিদ) ass eng Moschee am Duerf South Pathalia, an der Gemeng Gopalpur Upazila, am Bangladesch.
Sean Flynn
De Sean Flynn, gebuer als Sean Leslie Flynn den 31. Mee 1941 zu Los Angeles (Kalifornien) a vermësst vum 6. Abrëll 1970 un a Kambodscha, war en US-amerikanesche Schauspiller a Fotojournalist.
Chaild
Éischt EP
D'Lidder Hardcore a Close to You goufen als Single ausgekoppelt.
Friedrich Tietjen
Beruffsliewen
1866 krut hie vum preisesche Kinnek seng éischt grouss Uweisung: Zesumme mam Direkter vum Observatoire sollt hien um südleche Jadebusen no engem zweckdéngleche Punkt fir d'Vermoosse vun Norddäitschland sichen. Mat d'Miessungen huet hie mat anere Fuerscher erausfonnt, datt d'Äerd keng Kugel mä e Rotatiounsellipsoid ass.
Schëld C, 3fbis
Originaltext aus dem Code de la route:
''3. Interdiction d'accès à une certaine catégorie de véhicules ou d'usagers – Le signal C,3fbis indique que l'accès est interdit à tout véhicule automoteur attelé d'une remorque ou semi-remorque. L'inscription d'un chiffre de tonnage sur la silhouette de la remorque ou sur un panneau additionnel signifie que l'interdiction ne s'applique que si le poids total maximum autorisé de la remorque ou de la semi-remorque dépasse ce chiffre .''
Observatoire royal de Belgique
Geschicht
Zanter 1981 ass de Sunspot Index Data center, de Weltdatenzenter fir de Sonneflecken-Index am Obsevatoire.
Neutron
D'Symbol vun engem Neutron ass n oder n^0.
Adriano Bolzoni
Den Adriano Bolzoni, gebuer de 14. Abrëll 1919 zu Cremona a gestuerwen den 1. Januar 2005, war en italieeneschen Dréibuchauteur a Filmregisseur.
Radio Luxembourg
An den 1980er Jore goung d'Popularitéit vun der Radiosstatioun zeréck a se war net méi profitabel. 1992 gouf se zougemaach.
Sam Waterston
Zu senge bedeitende Filmer als Schauspiller zielen den historesche Western Heaven's Gate (1980) vum Michael Cimino mam Kris Kristofferson an der Isabelle Huppert, dann Hannah and her Sisters (1986) a Crimes and Misdemeanors (1989) all e béid vum Woody Allen
Andrex
Den Andrex, gebuer als André Jaubert den 23. Januar 1907 zu Marseille a gestuerwen den 10. Juli 1989 zu Paräis war e franséische Schauspiller a Sänger.
Bal (Theaterstéck)
Bal ass en Danz-Theaterstéck vun der Choreographin Simone Mousset aus dem Joer 2017, dat de 25. Abrëll 2017 am Mierscher Kulturhaus uropgefouert gouf.
Ëm wat geet et am Stéck?
Et handelt sech ëm e pseudo-dokumentaresche Ballet, mat Dänz, déi zwou (fiktiv) Schwësteren, d'Joséphine an d'Claudine Bal vu Brouderbuer mat hirem “Ballet national folklorique du Luxembourg” an den 1960er/1970er Joren opgefouert sollen hunn.
Arrondissement Metz
Den Arrondissement setzt sech aus 8 Kantonen zesummen:
Ormersviller
Ormersviller ass eng franséisch Gemeng am Museldepartement an der Regioun Grand Est.
Schlass de Colnet d'Huart
D'Schlass de Colnet d'Huart ass e Schlass zu Bartreng dat ëm 1785 vum Baron Jacques Philippe Joseph d'Huart (1745-1816) gebaut gouf. Duerno huet säi Bouf Jean-François-Joseph d'Huart, Buergermeeschter vu Bartreng, dra gewunnt.
Susa
Susa (Farsi: شوش, Hebräesch: שושן (Schuschan); Algriichesch: Σοῦσα, lat.: Susa) war eng antik Stad am Südweste vum haitegen Iran no bei der irakescher Grenz an der Provënz Chuzestan um Bord vun der haiteger Stad Schusch. Susa ass eng vun den eelste Stied vun der Welt, déi riichtduerch besidelt waren.
Vum drëtte bis zum éischte Joerdausend v. Chr. war Susa mat kuerzen Ënnerbriechungen d'Haaptstad vum Elam-Räich a blouf och nach no deem sengem Ënnergang e wichtegen urbanen Zentrum. Eng sëllegen archeologesch Ausgruewungen hu räichlech Fondsaachen un d'Dagesluucht bruecht, wéi z. B. de Codex Hammurapi.
Lalinde
Se läit am Dall vun der Dordogne an um Kanal vu Lalinde.
Gérard Oury
De Gérard Oury ass de Papp vun der Filmregisseurin Danièle Thompson.
Rolbing
Rolbing ass eng franséisch Gemeng am Museldepartement an der Regioun Grand Est.
Henri Metz
Hie war Direkter vum Centre hospitalier an der Stad Lëtzebuerg.
Libratioun
An der Astronomie versteet een ënner Libratioun eng reell oder scheinbar Taumelbeweegung vun engem Mound, gesi vu sengem Zentralkierper.
PSO J318.5-22
De Planéit gouf 2013 bei de Koordinaten 21h 14m 8s (Rektaszensioun) an 22° 51' 36" (Deklinatioun) mat engem Pan-STARRS-Teleskop entdeckt.
Joanne Goebbels
Berufflech Karriär
Si gouf de 24. Abrëll 2020 vum Regierungsrot als Nofollgerin vun der Monique Kieffer op d'Plaz vum Direkter vun der Nationalbibliothéik proposéiert. Nodeems eng gewësse Kontrovers géint hir Nominatioun entstane war, huet si hir Kandidatur zeréckgezunn an de Regierungsrot huet de Claude D. Conter doropshin dem Grand-Duc als Direkter vun der Nationalbibliothéik proposéiert .
Only Teardrops
Only Teardrops ass den Titel vun engem Lidd vun der dänescher Sängerin Emmelie de Forest, komponéiert a getext vum Thomas Stengaard, Julia Fabrin Jakobsen a Lise Cabblea. Et war déi dänesch Bedeelegung am Grand Prix Eurovision Song Contest 2013 zu Malmö, gesongen op Englesch. Et koum op déi 1. Plaz mat 281 Punkten.
Ernst Schröder (Schauspiller)
Seng Theatercarrière huet hien zu Bochum am Schauspielhaus ugefaangen. Seng éischt Roll am Kino huet hien am Joer 1940 am Film Friedrich Schiller -Triumph eines Genies vum Herbert Maisch gespillt. Duerno war hien an iwwer 70 Kinos- an TV-Filmer ze gesinn.